Á haustmánuðum 2018 fengum við skemmtilega heimsókn frá píanósnilling að nafninu Víkingur Heiðar Ólafsson . Hann tók upp nýtt myndband leikstýrt af Magnúsi Leifssyni hér í fiskvinnslunni hjá okkur og einstaklega gaman að horfa á það núna og sjá skemmtileg sjónarhorn og auðvitað smá frávik frá raunveruleikanum , eins og gamaldags stimpilklukku o.fl . Verkið er eftir Johann Sebastian Bach og er þetta önnur platan sem Víkingur gefur út í gegnum útgáfufyrirtækið Deutsche Grammophon . Í myndbandinu leikur Friðgeir Einarsson mann sem ímyndar sér lífið utan fiskvinnslunnar og á meðan spilar Víkingur á flygilinn .